  Виталий Пронин Туннэ, 15-тӥ тулыспалэ, православной черк пусъе Сретение праздникез.Солы сӥзьыса, Свято-Михайловской соборлэн дун-чылкыт Вералы, Надеждалы, Любовьлы но София анайзылы сӥзем улӥысь храмаз удмурт кылын служба ортчиз. Сое нуизы иерей, отец Павел Григорьев но протодиакон Михаил Атаманов. Туннэ храме трос егитъёс лыктӥзы - УдГУ-ысь удмурт кылосбур факультетысь студентъёс. Малы ке шуоно Сретение нырысь ик егитъёслэн праздниксы.Сретение «встреча» кыл бордысь потэмын. Та нуналэ Выль но Вуж Сӥзёнъёс пумиськизы, Иерусалим храмын пересь Симеон пичи нуныез - Иисусэз адӟиз.Симеон Вуж Сӥзёнэз еврей кылысь грек кылэ берыктэм. Со оскымтэ Исай пророклэн верамезлы, Иисус Христос сьӧлыктэм нылмуртлэсь вордӥськыны кулэ шуыса. Соку кылчин пересьлы шуэм: ас синмыныз Христосэз адӟытэк, пророчество быдэсмытэк, Симеон уз кулы. Симеон та пумиськонэз кема возьмам. Святой Духлэсь кылзӥськыса храме Иисусэн пумиськыны мыныкуз, солы 300 арлэсь ятыр ни вал.Та нуналэ черкъёсын службаос ортчо, малы ке шуоно Сретение православной черклэн 12 быдӟым праздникъёсыз пӧлы пыре.  